Baxu alemán

El nome Baxu alemán (en baxu alemán: Plattdütsch, Plattdütsk, Plautdietsch, Nedderdütsch, etc y n'altu alemán: Plattdeutsch o Niederdeutsch) designa les variedaes llingüístiques o llingües de la rama xermánica occidental desendolcaos dende'l antiguu saxón que se falen nel oeste de los Países Baxos y el norte d'Alemaña. Tamién les variedaes baxofránciques de Niederrhein, los Países Baxos y Flandes yeren consideraos orixinalmente baxu alemán. Ye importante nun lu confundir con baxu saxón, que son les variedaes occidentales del baxu alemán

 Historia 
Los saxones espardiéronse coles invasiones bárbares pal sur, suroeste ya Inglaterra llevando con ellos la so llingua. Beda Venerabilis llamó a los saxones que quedaren nel continente Antiguos saxones, del cual vien el nome Antiguu saxón pa les etapes tempranes de la llingua baxu alemana. Esta llingua espardióse peles actuales rexones de Holstein, Stormarn, Baxa Saxonia, Börde, Harz, Westfalia y la parte oriental de los Países Baxos. Sicasí, en Wendland hubo per sieglos una zona onde s'amestaron eslavos y saxones.

Los dialeutos anglosaxones y el inglés antiguu tienen un gran númeru de coincidencies col baxu alemán ya que los pueblos xermánicos que invadieron Gran Bretaña teníen orixe nel norte d'Alemaña. Esta llingua anglosaxona xebró abondo del baxu alemán poles influyencies daneses y noruegues de los viquingos, la influyencia del francés normandu que s'impunxo y la erosión de la gramática inglesa na Edá Media.

Col entamu de la Ostsiedlung (Colonizaciones facia l'este) espardióse l'antiguu baxu alemán pal este tanto en rexones de l'Alemaña oriental y Polonia como en ciudaes báltiques y escandinaves. Amás sustituyó dialeutos daneses nel norte y frisones en Frisia oriental. Estes nueves variedaes amuesen carauterístiques especiales como la nueva desinencia del plural de los verbos que na zona occidental ye -(e)t (wi maakt, ji maakt, se maakt) y na oriental en -en (wi maken, ji maken, se maken).

El baxu alemán foi primero una llingua d'escritura importante utilizada xunto col llatín en documentos y testos llexislativos. Hubo importantes testos teolóxicos (biblies como la Kölner Bibel o la Lübecker Bibel. 

L'Hansa dominada por Lübeck tuvo el baxu alemán como llingua de comunicación que sirvió como llingua franca de los mares del norte y este. Esta dómina de la llingua denomínase Baxu alemán mediu (Mittelniederdeutsch) aproximao ente los años 1200 y 1600. 

Col pasu del tiempu l'altu alemán foi sustituyendo al baxu alemán como llingua d'escritura y rebaxóla a nivel dialeutal. Al rodiu de los sieglos XVI y XVII les cancilleríes foron pasándose al altu alemán na escritura pese a que la población siguiera utilizando nel so día a día'l baxu alemán. Más alantre l'altu alemán entraría poco a poco nes capes de la sociedá hasta que l'antigua llingua de la rexón pasara a convertise en llingua oral de les persones de clase baxa, especialmente de la xente de campu.

Los procesos sociales de los sieglos IXX y XX amenazaron la existencia de la llingua baxu alemana, lo cual aumentó cola industrialziación y urbanización hasta que finalmente la burocratización de la vida y la obligatoriedá d'asistir a les escueles (onde la llingua d'enseñu yera l'altu alemán) xunto colos medios de mases n'altu alemán fixeron que la sociedá pasase del baxu a l'altu alemán como llingua de comunidá. 

Finalmente nel sieglu XX tres la Segunda Guerra Mundial entamó una serie de movimientos migratorios de xente d'otres árees llingüístiques, lo cual dificultó el caltenimientu de la llingua baxu alemana.

 División dialeutal 

 Dialeutos n'Alemaña 
 Baxu alemán occidental o Baxu saxónDieter Stellmacher: Niederdeutsche Sprache. 2. Auflage. Weidler, Berlin 2000, ISBN 3-89693-326-4, S. 108.
 Baxu saxón del norte
 Schleswig
 Holstein
 Frisón oriental
 Westfalianu
 Ostfalianu

 Baxu alemán oriental
 Märkisch
 Mecklemburgu-Pomerania occidental
 Pomeranu oriental
 Baxu prusianu
 Plautdietsch

Nes mayores ciudaes del norte d'Alemaña coexisten dialeutos baxu alemanes y dialeutos altu alemanes como l'altu alemán d'Hamburgu o l'alemán del Ruhr que se desendolcaran nos sieglos IXX y XX y nun cuenten como baxu alemán. Sicasí, estos dialeutos amuesen un sustratu baxu alemán en dalgunes carauterístiques llingüístiques, léxicu, sintaxis o entonación.

 Dialeutos nos Países Baxos 
 Westerkwartiers
 Gronings
 Stellingwerfs
 Midden-Drents
 Zuid-Drents
 Twents
 Twents-Graafschaps
 Gelders-Overijssels
 Veluws

 Otros países 
 Plautidetsch

 Mecedures de baxu alemán y altu alemán 
 Missingsch
 Petuh
 Kollumerpomsters

 Fonoloxía histórica 
L'altu alemán surde na edá media a partir de la segunda mutación consonántica, que nun tuvo llugar en toles llingües xermániques, como ye'l casu del baxu alemán. Poro, el baxu alemán aseméyase de munchos xeitos al neerlandés, inglés, frisón, suecu, noruegu, islandés o danés, por exemplu:

 Baxu alemán Neerlandés Inglés Frisón de Saterland Frisón del Norte Suecu Noruegu Islandés Altu alemán Asturianu Water water water woater weeder (Fering/Öömrang) vatten vann vatn Wasser Agua Vad(d)er vader father foar faader (Sölring) far far faðir Vater Padre Pann(e) pan pan ponne poon (Fering/Öömrang) panna panne panna Pfanne Sartén Solt zout salt soalt saalt (Fering/Öömrang) salt salt salt Salz Sal Melk melk milk molk moolk (Fering/Öömrang) mjölk melk mjólk Milch Lleche Kopp kop cup kop kop (Fering/Öömrang) kopp kopp bolli Tasse Taza

En dalgunos dialeutos occidentales la g pronúnciase como en neerlandés, esto ye, como [x] (mesmu soníu que la ch en noch o machen n'aleman estándar, la ḥ de l'asturianu en guaḥe o la j del castellán en cojo)

 Comparación de consonantes baxoalemanes y altoalemanes 
nd. = baxu alemán, nl. = neerlandés, hdt. = altu alemán, engl. = inglés
k → ch:

nd. nl. ik ↔ hdt. ich (yo)

nd. kaken, koken, nl. koken ↔ hdt. kochen (cocinar)

nd. nl. maken, engl. make ↔ hdt. machen (facer)

d → t:

nd. nl. dag, engl. day ↔ hdt. Tag (día)

sicasí d → d: (cf. th inglesa)

nd. dat, Doorn, nl. dat, doorn (engl. that, thorn) ↔ hdt. das, Dorn (eso, espina)

t → s:

nd. nl. dat, wat, eten, engl. that, what, eat ↔ hdt. das, was, essen (eso, qué, comer)

t → z:

nd. Tied, Timmer, nl. tijd, mdartl. timmer, engl. tide, timber ↔ hdt. Zeit, Zimmer (tiempu, habitación)

t → tz:

nd. sitten, nl. zitten, engl. sit ↔ hdt. sitzen (tar sentáu)

p → f:

nd. slapen, slopen, nl. slapen, engl. sleep ↔ hdt. schlafen (dormir)

nd. Schipp, nl. schip, engl. ship ↔ hdt. Schiff (barcu)

p → pf:

nd. Peper, nl. peper, engl. pepper ↔ hdt. Pfeffer (pimienta)

v, w, f → b:

nd. Wief, Wiewer, nl. wijf, wijven, engl. wife, wives ↔ hdt. Weib, Weiber (muyer, esposa)

nd. leev, leewer, nl. antiguu inglés; lief ↔ hdt. lieb, lieber (caru, queríu)

 Otres 
westnd. = baxu alemán occidental

s → sch:

sl → schl:

westnd. slapen → hdt. schlafen (dormir)

sm → schm:

westnd. smeren, Smeer → hdt. schmieren, Schmiere (untar, untura)

sp → schp:

westnd. spitz, spiss → ostnd. hdt. spitz (pronunciao "xpits") (punta)

st → scht:

westnd. Steen → hdt. Stein (pronunciao "xtain") (piedra)

sw → schw:

westnd. Swien → hdt. Schwein (gochu)

 Regla ortográfica 
Nun existe nenguna ortografía unitaria pal baxoalemán, los llingüistes utilicen habitualmente una trescripción fonética, esto ye, una escritura que representa los soníos lo más fielmente posible. Poro, munchos testos son difíciles de lleer pa la xente.

La ortografía más emplegada ye la de Johannes Saß, ("Kleines plattdeutsches Wörterbuch. Nebst Regeln für die plattdeutsche Rechtschreibung", Hamburgu 1972). Sofítase na ortografía del altoalemán y remarca les anomalíes. Magar ello esta ortografía nun ye vinculante nin abarca tol territoriu y permite una gran variedá. Asina esta escritura utilízase sobre too pa los dialeutos del norte. Por exemplu pal westfalianu nun encaxa a causa de los sos diptongos.

Pal baxoalemán oriental nun hai regles d'escritura pero hai una convención del sieglu XIX qu'utilicen los lexicógrafos modernos de Mecklemburgu-Pomerania occidental. Estrémase de les regles de Saß sobre too pola falta de duplicación de vocales, del dígrafu <ie> pa la vocal /i:/ y otros símbolos especiales (Æ/æ bzw. Œ/œ, Å/å, Ę/ę), que nun s'afayen nes fales baxosaxones.

 Gramática 
Nun existe una gramática unitaria, tomamos como exemplu la gramática recoyida por Wolfgang Lindow probablemente propia del área del norte de la Baxa Saxonia.Wolfgang Lindow: Plattdeutsches Wörterbuch. Schuster, Leer 1984, ISBN 3-7963-0215-7, S. 253–257.:

 Xéneros 
Los sustantivos tienen tres xéneros como n'altoalemán:
 de Mann (cf. hd. „der Mann“), Akkusativ: den Mann (l'home)
 de Fru (cf. hd. „die Frau“), Akkusativ: de Fru (la muyer)
 dat Kind (cf. hd. „das Kind“), Akkusativ: dat Kind (el nenu)

Nun siempres correspuéndense los xéneros del baxoalemán colos de l'altoalemán.

 Dativu, acusativu o oxetivu 
Fálase davezu d'una caída del casu de suxetu (nominativu) y del oxetivu (acusativu). El dativu paez fusionase col acusativu y el xenitivu descríbese con usos de preposiciones.

 Xenitivu 
El xenitivu constrúise cola partícula postclítica -(e)s y l'artículu "des". Cola cayida del baxoalemán tres el Renacimientu estinguióse esti casu. Namás pue atopase en delles construcciones, sobre too les de les partes del día.

 Tüügs maken - lliteralmente "facer del cosu", pa describir tonteríes. cf. hd. Zeug
 eens Dags - un día. cf. hd. eines Tages
 's Morrns - pela mañana. cf. hd. des Morgens
 's Nachts - pela nueche. cf. hd. des Nachts

La construcción de posesivu típica del xenitivu ye sustituida por una cosntrucción de dativu y un pronome posesivu. Por exemplu:
 Den Fischer siene Fru (La muyer del pescador) cf. hd. Dem Fischer seine Frau (lliteral: Al pescador so muyer)
 De Fru vun den Fischer cf. hd. Die Frau von dem Fischer (lliteral: La muyer del pescador)

Antiguamente usábase'l xenitivu en llugar del dativu pa la primera construcción. Des Fischer siene FruAgathe Lasch: Mittelniederdeutsche Grammatik. Verlag Max Niemeyer, Halle an der Saale 1914, § 401

 Plural 
El plural, igual que n'altoalemán, constrúise de diversos xeitos:
DesinenciaSingularPlural AltoalemánAsturianuUmlautdat Huusde Hüüsdas Haus, die Häuserla casa, les casesAllargamientu
de vocalde Dagde Daag(/e/n)der Tag, die Tageel día, los díesTerminación en -(e)nde Dischde Dischender Tisch, die Tischela mesa, les mesesTerminación en -erdat Kleedde Klederdas Kleid, die Kleiderel vistíu, los vistíosTerminación en -er con Umlautdat Bookde Bökerdas Buch, die Bücherel llibru, los llibrosTerminación -sde Armde Armsder Arm, die Armeel brazu, los brazosSin cambeosde Fischde Fischder Fisch, die Fischeel pexe, los pexesirregularesde Mannde Mannslüd (tamién de Manns)der Mann, die Männerl'home, los homes (lliteral "xente d'home")

 Pronomes 
 Pronomes personales 
 Númberu Persona Xéneru Nominativu Acusativu Acusativu (Frisia oriental) Acusativu (Ostfalia) Singular 1.    ik  mi  mi  mik 2.    du  di  di  dik 3. Masculín  he(i)  em/sik  hum  ö(h)ne Feminín se(i)  ehr/sik  höhr/höör  se(i) Neutru  dat/et  dat/sik   et Plural 1.    wi  u(n)s  uns  üsch 2.    ji, (j)it (südwestf.)Vgl. Kartenmaterial auf regionalsprache.de  ju, juch,Bei Ulrich Jahn: Dei Fischer un syne Fruu. In: Volksmärchen aus Pommern und Rügen l, Norden/Leipzig 1891, auf WikisourceBei Wolfgang Rieck: Stephan Jantzen, 17. Dezember 1873, „Jungs hollt juch fast“  (verschriftlicht auch als jug),Mecklenburgisches Wörterbuch, Bd. 3, Neumünster 1961, Sp. 1106, so bei Fritz Reuter, Beispiele auf Wikisource: Ut de Franzosentid, Eine alte Kinderfrau, Ik weit einen EikbomVergleiche auch Google-Suche ju, Google-Suche juch, Google-Suche jug ji, ink (südwestf.)Vgl. Kartenmaterial auf regionalsprache.de  jo  jehre 3.    se  jem/jüm/ehr/se(i)  höhr  sik

 Pronomes posesivos 
 Númberu Persona Xéneru Nominativu (Un poseyedor) Acusativu (Un poseyedor) Nominativu (Dellos poseyedores) Acusativu (Dellos poseyedores) Singular 1.    mien  mien(en)  mien  mien 2.    dien  dien(en)  dien  dien 3. Masculín  sien  sien(en)  sien  sien Femenín  ehr  ehr(en)  ehr  ehr Plural 1.    u(n)s  u(n)s(en)  u(n)s  u(n)s 2.    ju(un), jug(e/n)  ju(un), jug(e/n)  juun  juun 3.    (jem-)ehr  (jem-)ehr(en)  (jem-)ehr  (jem-)ehr

 Axetivos 
Declínense igual que n'alemán estándar, cola pecularidá de que la raíz de nominativu/acusativu del neutru puede ser -es o -et

 Conxugación verbal 
Los verbos distinguen dos tiempos, presente y pretéritu, y dos modos, indicativu y suxuntivu.
La desinencia de plural ye única pa toles persones. Ésta ye al oeste del ríu Elba -(e)t y al este d'ésti -(e)n

El baxoalemán namás conoz un participiu, el participiu perfeutu (Partizip II en alemán estándar), mientres que'l Partizip I de l'alemán estándar nun esiste nesta llingua, nel so llugar utilízase una forma de xerundiu que tamién ye mui usual nel alemán estándar coloquial, el xerundiu renanu:

 Baxoalemán: Ik bün an't maken
 Neerlandés: Ik ben aan het maken
 Alemán coloquial: Ich bin am machen
 Alemán estándar: Ich mache
 Alemán con Partizip I (usu lliterariu): Ich bin machend
 Inglés: I'm making
 Asturianu: Toi faciendo

 Pretéritu 
Constrúise como n'alemán estándar utilizando'l verbu auxiliar hebben.

 Futuru 
Futuru col modal sölen/schölen/zullen/sallen/schaelen, "deber". cf. hd. sollen.
 Ik schal na School gahn lliteral He dir a la escuela, puede significar tanto "he dir" como "diré". cf. hd. Ich soll zur Schule gehen

Futuru col verbu waarn, "llegar a ser". cf. hd. werden. Usu habitual nel alemán estándar
 Ik waar morgen to School gahn cf. hd. Ich werde morgen zur Schule gehen

Simplemente con alverbios temporales que yá falen del futuru puede utilizase una forma verbal de presente, como n'alemán estándar.
 Ik gah morgen na School to cf. hd. Ich gehe morgen zur Schule. (Mañana voi a la escuela)

 Prefixu ge- 
Esti prefixu utilízase en dellos dialeutos pa formar los participios perfectos, como n'alemán estándar, mientres que n'otros dialeutos nun apaez. Les razones nun tan nidies entá. N'ostfalianu'l prefixu ge- pasa incluso a e-.

 Dellos poetes y escritores en baxoalemán 

 Referencies 

 Bibliografía 
 Xeneral
 Gerhard Cordes, Dieter Möhn (Hrsg.): Handbuch zur niederdeutschen Sprach- und Literaturwissenschaft. (NSL.) Erich Schmidt Verlag, Berlin 1983, ISBN 3-503-01645-7.
 William Foerste: Geschichte der niederdeutschen Mundarten. In: Wolfgang Stammler (Hrsg.): Deutsche Philologie im Aufriss. 1. Band. 2. Auflage, Erich Schmidt Verlag, Berlin 1957, Sp. 1730–1898.
 Jan Goossens (Hrsg.): Niederdeutsch. Band 1: Sprache. 2. Auflage, Wachholtz Verlag, Neumünster 1983, ISBN 3-529-04510-1.
 Klaas Heeroma: Niederländisch und Niederdeutsch. 3. Auflage, Bonn 1976 (Nachbarn 2).
 Friedrich Ernst Peters: Formelhaftigkeit, ein Wesenszug des Plattdeutschen. Westphal, Wolfshagen-Scharbeutz 1939.
 Friedrich Ernst Peters: Anmerkungen zur Frage des Plattdeutschen. In: F. E. Peters: Heine Steenhagen wöll ju dat wiesen! Die Geschichte eines Ehrgeizigen. Husum-Verlag, Husum 2012; Online: Potsdam, Universitätsverlag Potsdam, 2012.
 Willy Sanders: Sachsensprache, Hansesprache, Plattdeutsch. Sprachgeschichtliche Grundzüge des Niederdeutschen. Vandenhoeck & Ruprecht, Göttingen 1982, ISBN 3-525-01213-6 (Sammlung Vandenhoeck).
 Dieter Stellmacher: Niederdeutsche Sprache. 2. Auflage, Weidler, Berlin 2000, ISBN 3-89693-326-4 (Germanistische Lehrbuchsammlung 26).

 Vocabulariu
 Johannes Sass: Der neue Sass – Plattdeutsches Wörterbuch – Plattdeutsch – Hochdeutsch, Hochdeutsch – Plattdeutsch. 6. Auflage, Wachholtz Verlag, Neumünster 2011, ISBN 978-3-529-03000-0.

 Gramática
 Martin Durrell: Westphalian and Eastphalian. In: Charles V. J. Russ (Hrsg.): The Dialects of Modern German. A Linguistic Survey. Routledge, London 1990, ISBN 0-415-00308-3, S. 59–90.
 Reinhard H. Goltz, Alastair G. H. Walker: North Saxon. In: Charles V. J. Russ (Hrsg.): The Dialects of Modern German. A Linguistic Survey. Routledge, London 1990, ISBN 0-415-00308-3, S. 31–58.
 R[udolf] E. Keller: Westphalian: Mönsterlänsk Platt. In: German Dialects. Phonology & Morphology, with selected texts. Manchester University Press, Manchester 1961, S. 299–338.
 R[udolf] E. Keller: North Saxon: Lower Elbe. In: German Dialects. Phonology & Morphology, with selected texts. Manchester University Press, Manchester 1961, S. 339–381.
 Wolfgang Lindow u. a.: Niederdeutsche Grammatik. Verlag Schuster, Leer 1998, ISBN 3-7963-0332-3 (Schriften des Instituts für Niederdeutsche Sprache. Reihe Dokumentation 20).
 Helmut Schönfeld: East Low German. In: Charles V. J. Russ (Hrsg.): The Dialects of Modern German. A Linguistic Survey. Routledge, London 1990, ISBN 0-415-00308-3, S. 91–135.
 Heinrich Thies: Plattdeutsche Grammatik. Formen und Funktionen. A–Z. 2. Auflage, Wachholtz Verlag, Neumünster 2011, ISBN 978-3-529-03200-4 (Kiek mal rin – zum Nachschlagen).

 Lliteratura
 Claus Schuppenhauer: Plattdeutsche Klassiker 1850–1950. Wege zur niederdeutschen Literatur. Verlag Schuster, Leer 1982, ISBN 3-7963-0209-2 (Schriften des Instituts für Niederdeutsche Sprache. Reihe Dokumentation 7).

 Situación llingüística
 Hans Joachim Gernentz: Niederdeutsch – gestern und heute. Beiträge zur Sprachsituation in den Nordbezirken der Deutschen Demokratischen Republik in Geschichte und Gegenwart. 2. Auflage, Hinstorff, Rostock 1980 (Hinstorff-Bökerie. Niederdeutsche Literatur 11).
 Ulf-Thomas Lesle: Plattdeutsch zwischen gestern und morgen: Geschichtsbeschleunigung und die Suche nach der identitas. In: Robert Peters, Horst P. Pütz, Ulrich Weber (Hrsg.): Vulpis Adolatio. Fs. für Hubertus Menke zum 60. Geburtstag. Heidelberg 2001, S. 429–449.
 Ulf-Thomas Lesle: Das Eigene und das Fremde: ‚Der Fall des Niederdeutschen‘ - Beispiel eines Identitätsdiskurses. In: Zeitschrift für Religions- und Geistesgeschichte Jg. 66 (2014), H. 1, S. 32–55.
 Hubertus Menke: Een’ Spraak is man bloots een Dialekt, de sik to Wehr setten kann. Nachlese zur Diskussion um die Europäische Sprachenschutzcharta. In: Ursula Föllner (Hrsg.): Niederdeutsch. Sprache und Literatur der Region. Lang, Frankfurt am Main u. a. 2001, ISBN 3-631-37194-2, S. 9–33 (Literatur – Sprache – Region 5).
 Hubertus Menke: Niederdeutsch: Eigenständige Sprache oder Varietät einer Sprache? In: Nina Hartel, Barbara Meurer, Eva Schmitsdorf (Hrsg.): Llingua Germanica. Studien zur deutschen Philologie. Jochen Splett zum 60. Geburtstag. Waxmann, Münster u. a. 1998, ISBN 3-89325-632-6, S. 171–184.

Categoría:Llingües xermániques